Juozas Širvinskas

Juozas Širvinskas (g. 1943 m. lapkričio 13 d. Musninkuose) – Lietuvos kompozitorius, filmų garso režisierius ir operatorius, kultūros vadybininkas.

Biografija 
1950–1961 m. mokėsi  Vilniaus vidurinėje meno mokykloje, 1961–1963 ir 1966–1969 m. studijavo LSSR konservatorijoje (Eduardo Balsio kompozicijos klasė).

Nuo 1968 m. dirbo Lietuvos televizijos ir radijo komitete – muzikos redaktoriumi, 1970–1977 m. garso operatoriumi ir režisieriumi. 1977–1990 m. Lietuvos kino studijos garso operatorius, Scenarijų redakcinės kolegijos redaktorius. 

1990–1997 m. Lietuvos operos ir baleto teatro meno vadovas. 1997–2002 m. Kultūros viceministras , 2002–2009 m. LR Kultūros ministerijos sekretorius. Nuo 1972 m. Lietuvos kompozitorių sąjungos narys, 1979 m. išrinktas šios sąjungos Muzikos fondo valdybos pirmininku. Nuo 1982 m. Lietuvos kinematografininkų sąjungos narys. 

Žmona Rūta. Vaikai Aistė, Mikas, Dominykas.

Kūryba 
Instrumentiniai kūriniai: Baladė fortepijonui ir kameriniam orkestrui (1968–1969 m.), Sonata smuikui ir fortepijonui (1969 m.), Spalvos: pjesių ciklas fortepijonui (1972 m.), Sonata violončelei ir fortepijonui, Keturios miniatiūros styginių kvartetui (1973 m.), Keturi šokiai fortepijonui (1974 m.), Kvartetas fleitai, obojui, violončelei ir klavesinui, Daina ir Šokis smuikui ir fortepijonui, Trys pjesės fleitai ir fortepijonui (1976 m.), Pirmasis styginių kvartetas (1977 m.), Improvizacija violončelei solo (1978 m.), Kamerinė simfonija (skirta Vilniaus universiteto 400-osioms metinėms, 1979 m.), Toccata barbara altui solo (1980 m.), Antrasis styginių kvartetas (1984 m.), Trečiasis styginių kvartetas „Mano krašto dainos“ (1992 m.).

Teatrui ir televizijai: baletas „Mergaitė su degtukais“ (libretas pagal H. K. Anderseną, 1968–1969 m.), miuziklas „Kelionė į Atata“ (Kazio Sajos libretas, 1978 m.), miuziklas televizijai „Paskutinė lapė“ (V. Žilinskaitės libretas, 1977 m.).

Muzika televizijos filmams: Iš skruzdėlių gyvenimo (1994 m.), Iš elfų gyvenimo (1995 m.), Velnio išvarymas iš Mykolų kaimo (1996 m.), Venera su katinu (1996 m.), Iš avinėlių gyvenimo (1998 m.), Kelionių magija (1999 m.).

Muzika kinui: 

 1981 m. Kiek iki Memelio? rež. Antanas Maciulevičius
 1983 m. Moteris ir keturi jos vyrai, rež. Algimantas Puipa
 1983 m. Jo žmonos išpažintis, rež. Almantas Grikevičius
 1985 m. Sūnus paklydėlis, rež. Marijonas Giedrys
 1986 m. Vilkolakio pėdsakai, rež. Almantas Grikevičius
 1987 m. Savaitgalis pragare, rež. Vytautas Žalakevičius
 1987 m. Amžinoji šviesa, rež. Algimantas Puipa
 1988 m. Geležinė princesė, rež. Algirdas Araminas
 1989 m. Žuvies diena, rež. Algimantas Puipa
 1990 m. Marius, rež. Marijonas Giedrys, Jonas Pakulis
 1990 m. Bilietas iki Tadž Mahalo, rež. Algimantas Puipa
 1991 m. Ir ten krantai smėlėti, rež. Algimantas Puipa
 1994 m. Procesas, rež. Algimantas Puipa
 1995 m. Žaibo nušviesti, rež. Algimantas Puipa
 1997 m. Vilko dantų karoliai, rež. Algimantas Puipa
 1997 m. Vyrai, rež. Inesa Kurklietytė
 1998 m. Jurgis Dovydaitis. Palikimas, rež. Algirdas Tarvydas
 1999 m. Elzė iš Gilijos, rež. Algimantas Puipa
 2001 m. Žolės prakalbėjimas, rež. Algirdas Tarvydas
 2007 m. Nuodėmės užkalbėjimas, rež. Algimantas Puipa

Šaltiniai 

Lietuvos kultūros viceministrai
Lietuvos kompozitoriai
Lietuvos kino operatoriai
Nacionalinės M.K. Čiurlionio menų mokyklos auklėtiniai